Книга на Исус Невин/ 12 глава
Стар Завет

 1 Овие се земните цареви што Израелците ги победија и ја освоија нивната земја од онаа страна на Јордан кон исток, од потокот Арнон до гората Ермон, со сета Араба на исток:
  2 Сион, аморејски цар, кој престолуваше во Есевон; неговото царство се тегнеше од Ароир, што лежи на работ на долината на потокот Арнон, по средината на долината и половина од Галад па до потокот Јавок, каде што граничеше со Амонците;
  3 и на исток му беше Араба до Кинеретското Море од една страна и сè до Арабјанското или Соленото Море кон Вет-Симот; и натаму кон југ до подножјето на Фасга.
  4 Со него граничеше Ог, васански цар, еден од последните Рафаинци; престолуваше во Астарот и Едраин.
  5 А владееше со гората Ермон и Салх, со целиот Васан сè до гесурската и махатската меѓа, па со другата половина од Галад сè до границата на Сион, есевонскиот цар.
  6 Мојсеј, Господовиот слуга, и Израелевите синови сите ги погубија, и Мојсеј, Господовиот слуга, им ја предаде таа земја во сопственост на Рувимовото племе и Гадовото племе и на половината Манасиево племе.
  7 А ова се земните цареви што беа победени од Исуса и од Израелевите синови од оваа страна на Јордан кон запад, од Вал Гад во Ливанската Рамница па до гората Алак, што се издига кон Сир, а таа земја Исус им ја даде во наследство на Израелевите племиња според нивните делови,
  8 во Горјето, во Шефел, во Араба и по стрмнините, во Пустината па во Негев: земјата хетејска, аморејска и ханаанска, ферезејска, евејска и евусејска
  9 ерихонскиот цар, еден, царот на Гај кај Ветил, еден:
10 ерусалимскиот цар, еден; хевронскиот цар, еден;
11 јармутскиот цар, еден; лахискиот цар, еден;
12 еглонскиот цар, еден: гезерскиот цар, еден;
13 давирскиот цар, еден; гадерскиот цар, еден,
14 орамскиот цар, еден; арадскиот цар, еден;
15 царот на Ливна, еден; одоламскиот цар, еден;
16 макидскиот цар, еден; ветилскиот цар, еден;
17 царот на Тапујците, еден; еферскиот цар, еден;
18 афечкиот цар, еден; саронскиот цар, еден;
19 мадонскиот цар, еден; асорскиот цар, еден;
20 симрон-меронскиот цар, еден; ахсавскиот цар, еден;
21 танашкиот цар, еден; мегидскиот цар, еден;
22 кедескиот цар, еден; јокнаемскиот цар, кај Кармел, еден;
23 дорскиот цар во Дорската Покраина, еден; гоимскиот цар во Галгал, еден;
24 тераскиот цар, еден. Вкупно триесет и еден цар.

Поврзано
 Стар завет
 Библија

Надворешни врски
 Стариот Завет на македонски јазик